Menstruacia
Bola somchorábrala somParalena teraflu a podobne mala sommenštruáciuavšakmalaskončiťalestálepretrvava. Je to reakcia na lieky?
Dobrý deň
Ďakujeme za Vašu otázku
Poruchy menštruačného cyklu ani zmena dĺžky menštruačného krvácania nie sú zaznamenané medzi vedľajšími účinkami liekov Paralen a Theraflu. Menštruačný cyklus je kontrolovaný hormónmi. V prípade, že nie je hladina hormónov vyvážená, môže dochádzať k nepravidelnosti menštruačného cyklu. Priemerná dĺžka menštruačného cyklu je približne 28 - 35 dní a menštruačné krvácanie zvyčajne trvá od 3 do 7 dní. Medzi najčastejšie príčiny, ktoré môžu spôsobiť nepravidelnosť menštruačného cyklu patria výkyvy hmotnosti, obezita, problémy so štítnou žľazou, zvýšené množstvo prolaktínu v krvi, syndróm polycystických vaječníkov, niektoré lieky, stres, nekontrolovaná cukrovka, akútne prebiehajúce ochorenie, chýbajúca ovulácia, puberta, menopauza, tehotenstvo a i.
Ak menštruačné krvácanie trvá viac ako 7 dní, je nezvyčajne silné alebo slabé, odporúčam vyšetrenie u gynekológa.
Prajem pekný zvyšok dňa
S pozdravom, PharmDr. Lucia Kubáňová